དོན་དངོས་འབྲེལ་འདི་ཟམ་གདོང་རིན་པོ་ཆེས་ཁོང་རྒྱ་ནག་འགྲོ་ཡིན་པ་ངོས་ལེན་མི་བྱེད་གོང་དུ་བློ་བཟང་སེང་གེ་མཆོག་གིས་རླུང་འཕྲིན་ཁག་ལ་ཟམ་གདོང་རིན་པོ་ཆེ་རྒྱ་ནག་ཕེབས་པ་ཡིན་པ་དང་ཁོང་སྒེར་གྱི་འཁོར་ཞག་ལ་ཕེབས་རེད་འདི་མི་མང་གི་ཞེ་དྲགས་ཤེས་མི་དགོས་གསུངས།ཟམ་གདོང་རིན་པོ་ཆེ་ཕེབས་ཡོད་ན་འདྲ་མེད་ན་འདྲ་འདིར་རྙོག་དྲ་དེ་༧གོང་ས་མཆོག་གི་སྐུ་ཚབ་གང་རུང་གིས་བོད་མི་མང་ལ་སྐད་ཆ་བདེན་པ་གསུང་གི་ཡོད་མ་རེད།གལ་ཏེ་བློ་བཟང་སེང་གེ་མཆོག་གིས་བདེན་པ་གསུངས་བཞིན་ཡོད་ཅིང་ཟམ་གདོང་རིན་པོ་ཆེ་རྒྱ་ནག་ཕེབས་པ་ཡིན་པ་ཡིན་ན།ཟམ་གདོང་རིན་པོ་ཆེ་རྒྱ་ནག་ཕེབས་མེད་ཞེས་ངོས་ལེན་མི་བྱས་པ་དེར་ཁོང་རྫུན་ཤོད་ཀྱི་ཡོད་རེད།གལ་ཏེ་ཟམ་གདོང་རིན་པོ་ཆེས་རྒྱ་ནག་ཕེབས་མེད་ཞེས་སྐད་ཆ་བདེན་པ་ཤོད་ཀྱི་ཡོད་པ་ཡིན་ན་བློ་བཟང་སེང་གེས་ཟམ་གདོང་རིན་པོ་ཆེ་དེ་ཕེབས་པ་རེད་ཞེས་རྫུན་ཤོད་ཀྱི་ཡོད་རེད།